Z A P I S N I K

s 8. sjednice Vijeća Mjesnog odbora „Pavao Šubić”
održane u petak, 26. studenoga 2021., u 18 sati u prostoriji MO-a „Pavao Šubić”, Šubićeva 40/II
NAZOČNI ČLANOVI VIJEĆA:

Nikolina Hrust, Neven Penzar, Vladimir Resnik i Roman Roland
Predsjeda: Nikolina Hrust, predsjednica Vijeća

Zapisnik vodi: Neven Penzar, potpredsjednik Vijeća


Predsjednica konstatira da je 8. sjednici VMO-a nazočno četvero od ukupno petero članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Na prijedlog predsjednice članovi Vijeća jednoglasno prihvaćaju prijedlog Dnevnog reda 8. sjednice VMO-a.
DNEVNI RED:

1. Odluka o izradi izmjena i dopuna Detaljnog plana uređenja Ilica - Preobraženska - Preradovićev trg - Varšavska – Gundulićeva – mišljenje, traži se
2. Odluka o izradi izmjena i dopuna Urbanističkog plana uređenja Savska Opatovina – mišljenje, traži se
3. Nacrt prijedloga Odluke o izradi Urbanističkog plana uređenja Groblje Donji Dragonožec – mišljenje, traži se
4. Odluka o donošenju Urbanističkog plana uređenja Groblje Granešina – mišljenje, traži se 

5. Odluka o donošenju Urbanističkog plana uređenja Savska ulica – Prisavlje – mišljenje, traži se
6. Nacrt prijedloga Odluka o donošenju izmjena i dopuna Urbanističkog plana uređenja - Ulica grada Gospića, sjeveroistok – mišljenje, traži se
7. Nacrt prijedloga Odluke o donošenju dopuna urbanističkog plana uređenja USA škola – mišljenje, traži se

8. Upiti i poruke građana

9. Pitanja i prijedlozi

Ad 1. Odluka o izradi izmjena i dopuna Detaljnog plana uređenja Ilica – Preobraženska – Preradovićev trg – Varšavska – Gundulićeva – dostava mišljenja
Članovi VMO-a „Pavao Šubić” nisu suglasni s Odlukom o izradi izmjena i dopuna Detaljnog plana uređenja Ilica – Preobraženska – Preradovićev trg – Varšavska – Gundulićeva jer ne podržavaju izgradnju navedenog bloka. Smatraju da bi to bila skupa investicija koja ne bi pridonijela boljoj povezanosti unutar centra grada, a upitna je i isplativost proširenja Stomatološkog fakulteta unutar već gusto izgrađene čestice.

Ad 2. Odluka o izradi izmjena i dopuna Urbanističkog plana uređenja Savska Opatovina – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnoj odluci jer se ona ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o toj odluci prepuštaju Vijeću Gradske četvrti Stenjevec na čijem je području lokacija o kojoj je riječ.

Ad 3. Nacrt prijedloga Odluke o izradi Urbanističkog plana uređenja Groblja Donji Dragonožec – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnom nacrtu prijedloga odluke jer se on ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o tom nacrtu prijedloga odluke prepuštaju Vijeću Gradske četvrti Brezovica na čijem je području lokacija o kojoj je riječ.

Ad 4. Odluka o donošenju Urbanističkog plana uređenja Groblja Granešina – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnoj odluci jer se ona ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o toj odluci prepuštaju Vijeću Gradske četvrti Gornja Dubrava na čijem je području lokacija o kojoj je riječ.

Ad 5. Odluka o donošenju Urbanističkog plana uređenja Savska cesta – Prisavlje – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnoj odluci jer se ona ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o toj odluci prepuštaju Vijeću Gradske četvrti Trnje na čijem je području lokacija o kojoj je riječ.

Ad 6. Nacrt prijedloga Odluke o donošenju izmjena i dopuna Urbanističkog plana uređenja Ulice grada Gospića, sjeveroistok – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnom nacrtu prijedloga odluke jer se on ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o tom nacrtu prijedloga odluke prepuštaju Vijeću Gradske četvrti Peščenica – Žitnjak na čijem je području lokacija o kojoj je riječ.

Ad 7. Nacrt prijedloga Odluke o donošenju dopuna urbanističkog plana uređenja USA škola – dostava mišljenja

Članovi VMO-a „Pavao Šubić” smatraju da ne mogu dati valjano mišljenje o dotičnom nacrtu prijedloga odluke jer se on ne odnosi na Gradsku četvrt Donji grad, ni na područje MO-a „Pavao Šubić”, nego mišljenje o tom nacrtu prijedloga odluke prepuštaju Vijeću Gradske četvrti Brezovica na čijem je području lokacija o kojoj je riječ.

Ad 8. Upiti i poruke građana

1. Na pitanje građana o rekonstrukciji NT plinovoda u Ulici fra Filipa Grabovca, koje je Vijeće Mjesnog odbora „Pavao Šubić” proslijedilo Gradskoj plinari Zagreb, iz te je ustanove stigao odgovor da predmetna rekonstrukcija nije obuhvaćena Planom razvoja plinskog distribucijskog sustava od 2022. do 2026. godine.
2. U vezi s prijavom građana da su oštećeni poklopci šahtova u parku u Ulici Bartula Kašića Vijeće Mjesnog odbora „Pavao Šubić” izviješteno je da je nadležni komunalni redar izvršio nadzor terena na predmetnoj lokaciji i tom prilikom tvrtki Vodoopskrba i odvodnja d. o. o. s pomoću aplikacije e-Redar izdao nalog oznake K-21-93803 radi sanacije predmetne nepravilnosti.
3. Vijećnici MO-a „Pavao Šubić” raspravljali su o pritužbi građanina da ispred kolnog ulaza zgrada Vlaška 102 i 102a, neodgovorni vozači parkiraju automobile na nogostupu na samom rubu kolnog ulaza čime onemogućuju preglednost prometa s lijeve strane (tramvaji, automobili i druga prometna sredstva) i ugrožavaju sigurnost suvlasnika navedenih zgrada kao i prolaznika i drugih sudionika u prometu. Vijećnici su zaključili da bi na navedenoj lokaciji trebalo vratiti znak zabrane parkiranja koji je ondje stajao do prije nekoliko godina i iscrtati žute linije duž pločnika od ulice Marijana Derenčina do Vlaške 106. Stoga će VMO „Pavao Šubić” zatražiti od VGČ-a Donji grad da Sektoru za komunalno i prometno redarstvo uputi molbu za rješenje tog problema.
4. Vijećnici MO-a „Pavao Šubić” obaviješteni su da je Udruga branitelja Sv. Juraj, registrirana na području VGČ-a Donji grad podnijela zahtjev za korištenjem prostorije MO-a „Pavao Šubić”, ali su zaključili da spomenuta udruga nije dostavila svu potrebnu dokumentaciju i informacije o vrmenu i načinu korištenja prostora MO, te da će se njihova molba za korištenjem prostora razmatrati kada dostave navedenu dokumentaciju i Vijeću Gradske četvrti Donji grad. O svemu navedenom mailom je obaviješten predstavnik Udruge koji do održavanja ove sjednice nije odgovorio na poslanu elektronsku poruku.
5. Vijećnici MO-a „Pavao Šubić” jednoglasno su prihvatili zahtjev Rotaract kluba Zagreb Gradec za korištenje prostorije MO-a „Pavao Šubić” (triput mjesečno po tri sata) i odlučili da termin za to bude druga, treća i četvrta srijeda u mjesecu od 18 do 21 sat. Vijeće jednoglasno donosi 
Z A K L J U Č A K
l.  Udruzi „Rotaract“ odobrava se povremeno korištenje dvorane u objektu mjesne samouprave, Zagreb, Šubićeva 40/2, u terminu druga, treća i četvrta srijeda u mjesecu od 18 do 21 sat.
2.  Prostor iz točke 1. ovog zaključka koristit će udruga „Rotaract“
3. Udruga „Rotaract“ obvezuje se s prostorom prilikom korištenja postupati s pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom.
6. Nakon što su građani s područja Mjesnog odbora „Pavao Šubić” zatražili od Vijeća MO-a iscrtavanje horizontalne signalizacije za prijelaz pješaka od ugla Ulice fra Filipa Grabovca prema Derenčinovoj ulici (od restorana El Toro prema Ininoj zgradi) jer tuda ljudi vrlo često, a nepropisno prelaze prometnu Šubićevu ulicu na putu prema osnovnoj školi u Derenčinovoj, domu zdravlja u Martićevoj ili, u suprotnom smjeru, vrtiću u Grabovčevoj, parku Bartola Kašića i tržnici Kvatrić, Vijeće MO-a „Pavao Šubić” zatražilo je na svojoj drugoj sjednici, održanoj 13. srpnja ove godine, mišljenje Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za komunalno i prometno redarstvo, Odjela prometnog redarstva, te iscrtavanje linija pješačkog prijelaza na tom dijelu Šubićeve ulice.

Gradski ured za prostorno uređenje, izgradnju grada, graditeljstvo, komunalne poslove i promet,| Sektor za komunalno i prometno redarstvo, Odjel prometnog redarstva, obavijestio je VMO „Pavao Šubić” da Ured ne može postupiti prema ovom zahtjevu jer je „promet na predmetnoj dionici reguliran isključivo svjetlosnim signalima zbog izrazito visoke frekvencije prometa te su shodno tomu pješački prijelazi i uspostavljeni u zonama raskrižja regulirani svjetlosnim signalima. Naime, pješački prijelazi regulirani svjetlosnim signalima sigurniji su za prijelaz pješaka preko kolničke površine u odnosu na pješačke prijelaze osigurane vertikalnom signalizacijom stalnog značaja.” Budući da na tom dijelu Šubićeve ulice mnogi pješaci na neobilježenim mjestima prelaze prometnicu sa četiri prometna traka i dvije tramvajske pruge, izlažu se životnoj opasnosti. Stoga vijećnici MO-a „Pavao Šubić” ne mogu prihvatiti odgovor navedenog ureda i tražit će od Vijeća Gradske četvrti Donji grad da taj problem ponovno podastre Gradskom uredu za prostorno uređenje, izgradnju grada, graditeljstvo, komunalne poslove i promet,| Sektoru za komunalno i prometno redarstvo, Odjelu prometnog redarstva, i zatraži od njega rješenje koje bi zajamčilo siguran prelazak pješaka preko prometnice na tom dijelu Šubićeve ulice.
7.
Vijećnici MO-a „Pavao Šubić” istaknuli su kao velik problem preuzak nogostup na tramvajskoj postaji u Zvonimirovoj ulici na raskrižju s Tuškanovom u smjeru istoka. Naime, kad više putnika iziđe iz tramvaja na toj postaji, nastane velika gužva jer je nogostup preuzak zbog zaštitne ograde koja dijeli nogostup od ceste, a usto je na kraju ograde, ispred semafora, postavljen metalni koš za otpad koji dodatno sužava prostor za kretanje pješaka, pa se nerijetko događa da pješaci prelaze tramvajsku prugu prije obilježenog pješakog prijelaza, odmah ispred tramvaja kako bi uspjeli prijeći prugu dok je još na semaforu zeleno svjetlo. Kako ne stignu na vrijeme prijeći prugu, prelaze je i kad se na semaforu upali crveno svjetlo za pješake, odnosno zeleno za tramvaj iz kojega su tek izišli. Budući da ih vozač tramvaja sa svog povišenog mjesta često ne može uočiti, postoji velika opasnost da pokrene tramvaj i pregazi nekoga od neopreznih pješaka.
Osim toga, za obilnijih kiša zaštitna ograda koja dijeli nogostup na toj tramvajskoj postaji od prometnice ne može zaštititi putnike od toga da ih jureći automobili zaliju vodom nakupljenom uz rub prometnice. 

Stoga će Vijećnici MO-a „Pavao Šubić” zatražiti od VGČ-a Donji grad da se ondje postavi ograda koja bi štitila pješake od zalijevanja oborinskom vodom s ceste te da se barem ukloni metalni koš za odlaganje otpada postavljen između semafora i tramvajske postaje koji sužava prostor za kretanje pješaka, i premjesti na neko drugo mjesto.

8.
Vijećnici MO-a „Pavao Šubić” zatražit će također od VGČ-a Donji grad da se vozilima koja s južne strane Tuškanove ulice prelaze dva traka Zvonimirove ulice u smjeru istoka i obje tramvajske pruge te skreću ulijevo, u Zvonimirovu ulicu u smjeru zapada, zabrani skretanje na tome dijelu raskrižja jer ondje često nastaju veliki zastoji. Vijećnici predlažu da se za vozila koja dolaze iz smjera Tuškanove ulice južno od Zvonimirove i trebaju skrenuti ulijevo uvede obavezan smjer ravno, kroz Tuškanovu ulicu sve do Martićeve, potom Martićevom do Heinzelove, te skretanjem iz Heinzelove u Zvonimirovu. Opisanim kružnim kretanjem spriječilo bi se zagušivanje prometa na raskrižju Tuškanove i Zvonimirove u smjeru zapada.
Sastanak je završio u 19.30 sati.

KLASA:   026-02/21-002/2053

URBROJ: 251-06-11-111-21-2

Zagreb, 26. studenog 2021.

Predsjednica

Vijeća Mjesnog odbora „Pavao Šubić”
Nikolina Hrust 
